pythainlp/thai_wikipedia_clean_20230101 huggingface dataset:
ปัจจุบัน ความผิดฐานฆ่าล้างเผ่าพันธุ์เป็นอำนาจหน้าที่ของศาลอาญาระหว่างประเทศที่จะดำเนินกระบวนยุติธรรม แต่ก่อนหน้านี้ ระหว่างที่ประชาคมโลกกำลังช่วยกันก่อตั้งศาลดังกล่าว เป็นอำนาจหน้าที่ของคณะตุลาการเฉพาะกิจระหว่างประเทศ จนกระทั่งธรรมนูญกรุงโรมว่าด้วยศาลอาญาระหว่างประเทศมีผลใช้บังคับในวันที่ 1 กรกฎาคม พ.ศ. 2545
นอกจากนี้ นับแต่อนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์มีผลใช้บังคับในเดือนมกราคม พ.ศ. 2491 เป็นต้นมา รัฐภาคีแห่งอนุสัญญาราว ๆ 80 ประเทศได้ประกาศใช้และปรับปรุงกฎหมายภายในเพื่ออนุวัติอนุสัญญาดังกล่าว และผู้กระทำความผิดฐานฆ่าล้างเผ่าพันธุ์บางรายก็ได้รับการลงโทษตามกฎหมายภายในก็มี เช่น ศาลเยอรมันได้พิพากษาว่า นิโกลา จอร์จิก (Nikola Jorgic) กระทำความผิดดังกล่าวจริงตามกฎหมายภายในประเทศฉบับหนึ่ง
มีการวิพากษ์วิจารณ์อนุสัญญาดังกล่าวว่า ให้นิยาม "ฆ่าล้างเผ่าพันธุ์" แคบเกินไป โดยมิได้ให้ความคุ้มครองแก่กลุ่มทางการเมืองด้วย นอกจากนี้ การกระทำตามที่อนุสัญญาบัญญัติไว้ว่าเป็นฆ่าล้างเผ่าพันธุ์ยังไม่เคยได้รับการไต่สวนจากศาลมาก่อนเลยจนกว่าพนักงานอัยการจะได้ยื่นฟ้องเป็นราย ๆ ไป และยังไม่มีมาตรการเพียงพอที่จะ "กันไว้ดีกว่าแก้" กับทั้งยังมีปัญหาในการตีความอนุสัญญาอีกด้วย เช่น ที่ว่า "[การกระทำใดเพื่อทำลายทั้งกลุ่มหรือ] ส่วนใหญ่" คำว่า "ส่วนใหญ่" นี้จะเอาจำนวนเท่าไร เป็นต้น
การล้างชาติ
การทำลายล้างเผ่าพันธุ์มนุษย์
การล้างพันธุ์
อาชญากรรมสงคราม
อาชญากรรมสงคราม  คือ การกระทำอันฝ่าฝืนกฎหมายสงครามอย่างร้ายแรง ทำให้ผู้กระทำต้องรับผิดทางอาญาเป็นการเฉพาะตัว เช่น การฆ่าพลเรือนหรือนักโทษโดยเจตนา, การทรมาน, การทำลายทรัพย์สินพลเรือน, การจับเป็นตัวประกัน, การล่อลวง, การข่มขืนกระทำชำเรา, การใช้เด็กทางทหาร, การปล้นทรัพย์, การไม่ไว้ชีวิต, และการละเมิดอย่างร้ายแรงซึ่งหลักการแยกแยะและหลักความได้สัดส่วน เป็นต้นว่า การทำลายประชากรพลเรือนด้วยระเบิดยุทธศาสตร์
แนวคิดเรื่องอาชญากรรมสงครามปรากฏขึ้นในช่วงหัวเลี้ยวหัวต่อของคริสต์ศตวรรษที่ 20 เมื่อมีการประมวลกฎหมายจารีตประเพณีระหว่างประเทศที่ใช้บังคับได้สำหรับการทำสงครามระหว่างรัฐอธิปไตย การประมวลกฎหมายดังกล่าวเกิดขึ้นในระดับชาติ เช่น การเผยแพร่ประมวลกฎหมายลีแบร์ในสหรัฐเมื่อ ค.ศ. 1863 และในระดับนานาชาติ เช่น การตกลงรับสนธิสัญญาในอนุสัญญากรุงเฮก ค.ศ. 1899 และ 1907 นอกจากนี้ การพิจารณาคดีในศาลระดับชาติ ณ ช่วงเวลาดังกล่าว ยังช่วยสร้างความกระจ่างให้แก่กฎหมายเหล่านี้ ครั้นสิ้นสงครามโลกครั้งที่ 2 กฎหมายเกี่ยวกับอาชญากรรมสงครามยิ่งมีพัฒนาการสำคัญ การพิจารณาคดีมากมายเกี่ยวกับอาชญากรสงครามของฝ่ายอักษะนั้นส่งผลให้เกิดหลักการเนือร์นแบร์กซึ่งวางข้อความคิดเรื่องอาชญากรรมสงครามอย่างใดจะกลายเป็นความผิดอาญาในระดับโลก นอกจากนี้ เมื่อมีอนุสัญญาเจนีวาใน ค.ศ. 1949 สนธิสัญญาฉบับบนี้ได้ให้นิยามใหม่เกี่ยวกับอาชญากรรมสงคราม และกำหนดให้รัฐทั้งหลายมีเขตอำนาจสากลในการดำเนินคดีอาชญากรรมดังกล่าว ต่อมาเมื่อมีการจัดตั้งศาลระหว่างประเทศขึ้นหลายแห่งช่วงปลายคริสต์ศตวรรษที่ 20 และต้นคริสต์ศตวรรษที่ 21 มีการกำหนดรูปแบบอาชญากรรมสงครามเพิ่มเติมให้ครอบคลุมการขัดกันด้วยอาวุธประเภทอื่น ๆ เช่น สงครามกลางเมือง นอกเหนือไปจากการสู้รบกันระหว่างรัฐกับรัฐ
อาชญากรสงครามในประเทศไทย.
ในประเทศไทย มีคดีอาชญากรสงครามที่สำคัญ โดยเกิดขึ้นหลังสถานการณ์ทางการเมืองร้อนระอุ และสงครามโลกครั้งที่ 2กำลังจบ โดยมีการจับกุมและฟ้องร้อง จอมพล แปลก พิบูลสงคราม อดีตผู้นำทางการทหารและการเมืองกับพวก ในข้อหาอาชญากรสงครามต่อศาลฎีกา ซึ่งกฎหมายกำหนดให้เป็นศาลที่มีอำนาจพิจารณาพิพากษาคดีอาชญากรสงคราม ซึ่งนับว่าเป็นวิกฤตการณ์ทางเมืองที่สำคัญของประวัติศาสตร์ไทย ซึ่งวิกฤตการณ์ดังกล่าวคลี่คลายไปได้โดยอำนาจของศาลยุติธรรม ซึ่งวินิจฉัยว่าพระราชบัญญัติอาชญากรสงคราม เฉพาะที่บัญญัติย้อนหลังให้การกระทำก่อนวันใช้กฎหมายเป็นความผิดนั้นขัดต่อรัฐธรรมนูญเป็นโมฆะ ไม่อาจลงโทษจำเลยได้ จอมพล ป. พิบูลสงครามกับพวก จึงได้รับการปล่อยตัวพ้นข้อหา จึงนับได้ว่าบทบาทในทางการเมืองของศาลยุติธรรมในฐานะเป็นสถาบันทางการเมืองด้วย
ในขณะที่กำลังเกิดสงคราม และญี่ปุ่นกำลังบุกเข้ามาที่ไทย จอมพล ป พิบูลสงครามเพิ่งกำลังขึ้นมาดำรงตำแหน่ง รัฐบาลไทยได้ยอมแพ้ลงในเดือนธันวาคม 2484 โดยฝ่ายไทยแสดงที่ท่าสัมพันธไมตรีและให้ความร่วมมือกับประเทศญี่ปุ่นในทุกด้าน เพื่อทำสงครามกับฝ่ายสัมพันธมิตร และสุดท้ายอเมริกาได้ทิ้งปรมาณูและเป็นการประกาศการยอมแพ้ญี่ปุ่น
หลังสงครามโลกครั้งที่ 2 สิ้นสุดลง รัฐมนตรีว่าการกระทรวงต่างประเทศสหรัฐอเมริกาได้แถลงการณ์ว่า “...การประกาศสงครามกับประเทศอเมริกาของประเทศไทยเป็นการกระทำที่ผิดต่อรัฐธรรมนูญและเป็นปฏิปักษ์ต่อเจตจำนงของประชาชนชาวไทย และประเทศไทยมีความตั้งใจมั่นที่จะฟื้นความสัมพันธ์ทางไมตรีกับสหประชาชาติเหมือนดังที่มีก่อนถูกญี่ปุ่นเข้าครอบครอง มีคำมั่นสัญญาว่ากฎหมายใดที่ได้ออกมาเป็นปฏิปักษ์ต่อส่วนได้เสียของเราจะได้มีการพิจารณายกเลิก มีคำรับรองว่าถ้ากฎหมายเช่นว่านี้ได้ก่อให้เกิดความเสียหายและประกาศปฏิญญาว่าประเทศไทยจะได้ให้ความร่วมมือทุกอย่างแก่สหประชาชาติในการสร้างเสถียรภาพโลก...”
ปลายเดือนสิงหาคม 2488 นายปรีดี พนมยงค์ ผู้สำเร็จราชการแทนพระองค์ในขณะนั้น ได้โทรเลขไปถึง หม่อมราชวงศ์เสนีย์ ปราโมช ขอให้กลับประเทศไทยมาเป็นนายกรัฐมนตรี อีกทั้งมีการตราพระราชบัญญัติอาชญากรสงคราม พ.ศ. 2488 หลังสงครามโลกครั้งที่สองจบลง ฝ่ายสัมพันธมิตรได้จัดตั้งศาลอาชญากรสงครามขึ้นเพื่อพิจารณาความผิดของฝ่ายอักษะได้ทำไป ที่เมืองนูเรมเบิร์ก ประเทศเยอรมนี และกรุงโตเกียว ประเทศญี่ปุ่น ส่งผลให้ทหารนาซีของประเทศเยอรมนีถูกแขวนคอ จำนวน 12 คน และทหารญี่ปุ่นถูกแขวนคอ จำนวน 7 คน รวมถึงอดีตนายกรัฐมนตรีโตโจ ในส่วนของประเทศไทยนั้น สถานีวิทยุกระจายเสียงที่กรุงเดลลี ประเทศอินเดีย และที่ซานฟรานซิสโก ประเทศสหรัฐอเมริกาได้ออกข่าวว่า ฝ่ายสัมพันธมิตรจะนำเอาอาชญากรสงครามในประเทศไทยไปขึ้นศาลต่างประเทศโดยมีอาชญากรสงคราม จำนวน 4 คน คือ แปลก พิบูลสงคราม หลวงวิจิตรวาทการ (วิจิตร วิจิตรวาทการ) ประยูร ภมรมนตรี และสังข์ พัธโนทัย โดยหม่อมราชวงศ์เสนีย์ ปราโมช ได้สั่งให้พระยาอรรถการีย์นิพนธ์ (สิทธิ จุณณานนท์)ร่างพระราชบัญญัติอาชญากรสงครามขึ้นและเข้าสู่สภาผู้แทนราษฎรเพื่อพิจารณาและประกาศใช้ในระยะเวลาอันรวดเร็ว โดยที่สภาผู้แทนราษฎรลงมติว่า อาชญากรสงครามเป็นภัยอันร้ายแรงต่อความสงบของโลก สมควรที่จะจัดให้บุคคลที่ประกอบได้สนองกรรมชั่วที่ตนได้กระทำตามโทษานุโทษ
จูริ อูเอโนะ
จูริ อูเอโนะ  เป็นนักแสดงหญิงชาวญี่ปุ่น เป็นชาวจังหวัดเฮียวโงะ ประเทศญี่ปุ่น เป็นบุตรสาวคนเล็ก พี่สาวเป็นนักร้อง-นักแต่งเพลง ชื่อ มานะ อูเอโนะ พี่สาวคนโตเป็นดีเจชื่อ ซาโอริ อูเอโนะ เริ่มเข้าสู่วงการบันเทิงครั้งแรกเมื่อปี 2000 จากการถ่ายแฟชั่น แล้วจึงเริ่มเป็นพรีเซ้นเตอร์โฆษณา และเริ่มงานในฐานะนักแสดงครั้งแรกในปี 2002 ในละครเรื่อง Seison Ai Suru Mutsume No Tameni
ผลงานเรื่องที่ทำให้เธอเป็นที่รู้จักของผู้ชมทั้งในประเทศญี่ปุ่น และในต่างประเทศคือบทบาทของนักศึกษาสาว นักเปียโนอัจริยะแห่งมหาวิทยาลัยดุริยางคศิลป์ ชื่อ เมกุมิ โนะดะ  หรือที่รู้จักกันดีในชื่อ โนะดะเมะ จากละครโทรทัศน์เรื่อง วุ่นรัก นักดนตรี ซึ่งมีการนำเข้ามาแพร่ภาพในประเทศไทย ในชื่อ "จังหวะรัก หัวใจดนตรี" ในปี 2008 เธอได้รับบทบาทที่แตกต่างไปจากบทบาทอื่นๆ ที่เคยได้รับ โดยแสดงเป็น รุกะ คิชิโมโตะ  นักแข่งรถมอร์เตอร์ไซค์วิบาก ในซีรีส์เรื่อง Last Friends จากบทบาทนี้ทำให้เธอได้รับรางวัลจากสถาบันต่างๆ เช่น 12th Nikkei Sport Drama Granprix for Spring Drama : Best Supporting Actress, 57th The Televition Academy Award : Best Supporting Actress ฯลฯ
จูริ อูเอโนะเกิดและเติบโดที่เมืองคาโกงาวะ จังหวัดเฮียวโงะ ประเทศญี่ปุ่น เป็นน้องสาวคนสุดท้อง และมีพี่สาว 2 คน โดยพี่สาวคนกลางของเธอเป็นนักร้องและนักแต่งเพลง ชื่อว่า มานะ อูเอโนะ พี่สาวคนโตเป็น DJ.
เธอเข้าสู่วงการบันเทิงโดยการเข้าร่วมออดิชั่น ที่จัดโดยสำนักพิมพ์ Shogakukan ในปี 2000 เมื่ออายุได้ 14 ปี (จากบทสัมภาษณ์ในรายการ Mentore เมื่อเดือนมิถุนายน 2008) แม้ในครั้งนั้นเธอจะไม่ได้รับการคัดเลือกหรือได้รางวัลใดๆ แต่เมื่อจบการออดิชั่น มีตัวแทนบริษัทโมเดลลิ่งแห่งหนึ่งเข้ามาติดต่อสนใจจะให้เธอเข้าเป็นนางแบบในสังกัด ซึ่งในระยะแรกเป็นเพียงการติดต่อทางโทรศัพท์ไปมาระหว่างต้นสังกัด จนเวลาผ่านไป 1 ปี ผู้บริหารของทางบริษัทได้เดินทางมาพบเธอถึงที่บ้าน และรับเธอเข้าสังกัดอย่างเป็นทางการ
จากการถ่ายแบบนิตยสารต่างๆ ในที่สุดในปี 2001 จูริได้รับการคัดเลือกจากผลิตภัณฑ์ Clearasil ให้เป็น Image Girl รุ่นที่ 3 และได้เริ่มงานโฆษณาชิ้นแรกในเดือนธันวาคม ปีนั้นเอง (รุ่นที่ 1 คือ เรียวโกะ ฮิโรสุเอะ)
หลังจากนั้นในปี 2002 เธอเริ่มมีผลงานละครเรื่องแรกชื่อว่า Seizon Aisuru Mutsume Notameni ทางสถานีโทรทัศน์ NHK
ในปี 2003 จูริได้มีโอกาสแสดงภาพยนตร์เป็นครั้งแรก ในภาพยนตร์ของผู้กำกับอิชชิน อินุโด เรื่อง Joze To Tora To Sakanatachi (Joze, The Tiger and The Fish) ในบทนักศึกษามหาวิทยาลัยอายุ 22 ปี ซึ่งเธอก็สามารถผ่านการออดิชั่นและทำได้ดีทั้งที่มีอายุได้เพียง 16 ปีเท่านั้น
จูริ อูเอโนะเริ่มเป็นที่รู้จักและถูกจับตามองมากขึ้น เมื่อเธอผ่านการออดิชั่นเข้ามาเล่นบทนำในภาพยนตร์เรื่อง Swing Girls ในปี 2004 ซึ่งเป็นภาพยนตร์เกี่ยวกับวงดนตรีแจ็สของนักเรียนมัธยมปลาย ในบทของโทโมโกะ ซูซูกิ จากบทบาทนี้ทำให้เธอได้รับรางวัลนักแสดงหน้าใหม่ จากสถาบัน Japan Academy ครั้งที่ 28, รางวัลนักแสดงหน้าใหม่ยอดเยี่ยม จากงานเทศกาลภาพยนตร์โยโกฮาม่าครั้งที่ 26 เป็นต้น
ในปีนี้เองที่จูริได้ย้ายจากบริษัทต้นสังกัดเดิม มาอยู่กับบริษัทต้นสังกัดปัจจุบัน คือ Amuse Inc. ผลงานต่างๆ ตั้งแต่เริ่มเข้าวงการจนถึงภาพยนตร์เรื่อง Swing Girls ล้วนแล้วแต่ได้มาจากการเข้าร่วมออดิชั่นทั้งสิ้น ถึงแม้จะลำบาก และเสี่ยงต่อการไม่ได้งาน แต่จูริได้ให้สัมภาษณ์ไว้ว่า เป็นประสบการณ์ที่สนุก และได้ใช้ความสามารถหลายอย่าง และเธอไม่เคยคิดว่าเธอมีสิทธิเลือกงานต่างๆ ได้ แม้จะมีชื่อเสียงเป็นที่รู้จักอย่างในปัจจุบันแล้ว จนถึงทุกวันนี้จูริกล่าวว่าเธอยังไม่เคยปฏิเสธงานเลยสักครั้งเดียว เราไม่ได้เลือกงาน แต่งานต่างหากที่เลือกเรา (จากนิตยสาร ปี 2008)
เธอมีชื่อเสียงและได้รับความนิยมเพิ่มอย่างรวดเร็วในปี 2006 เมื่อได้รับบท Noda Megumi นักเรียนดนตรีที่มีความอัจฉริยะทางด้านเปียโนแต่มีความเพี้ยนๆอยู่ ในซีรีส์เรื่อง Nodame Cantabile (ฉายทางช่อง Fuji TV ในเดือนตุลาคม ถึง เดือนธันวาคม ปี 2006) โดยแสดงร่วมกับฮิโรชิ ทามากิ ซึ่งแสดงเป็น Shinichi Chiaki นักเรียนดนตรีที่มีความใฝ่ฝันที่จะเป็นคอนดักเตอร์ จากซีรีส์เรื่องนี้เองที่ทำให้ทั้งจูริ อูเอโนะและฮิโรชิ ทามากิเป็นที่รู้จัก และได้รับความนิยมเพิ่มขึ้นอย่างมาก รวมทั้งทั้งคู่ยังได้รับรางวัลนักแสดงหน้าใหม่ จากการประกาศรางวัล Elande Award ประจำปี 2007
จากความนิยมจนเกิดเป็นกระแส Nodame Fever ทำให้ทางสถานีโทรทัศน์ฟูจิ ตัดสินใจสร้างภาคต่อของละครเรื่องนี้ โดยมีกำหนดฉายในช่วงปีใหม่ของปี 2008 โดยเนื้อเรื่องจะเกิดขึ้นในยุโรป หลังจากที่โนดาเมะ และจิอากิเดินทางไปเพื่อตามความฝันของตนเอง โดยใช้ชื่อว่า Nodame Cantabile Shinshun Special In Europe หรือชื่อภาษาไทยว่า “จังหวะรัก หัวใจดนตรี ตอน ตามหัวใจไปยุโรป” ซึ่งทั้งสองภาคได้มีการนำเข้ามาแพร่ภาพในประเทศไทยในช่วงเดือนตุลาคมถึงพฤศจิกายน ปี 2008 ทางสถานีโทรทัศน์สีช่อง 7 โดยภาคแรกใช้ชื่อว่า “จังหวะรัก หัวใจดนตรี” (ในส่วนหนังสือการ์ตูนที่มีการขอลิขสิทธิ์เพื่อแปลเป็นภาษาไทย โดยสำนักพิมพ์ NED ใช้ชื่อว่า “วุ่นรัก นักดนตรี”)
เนื่องจากบทบาทที่ได้รับส่วนใหญ่ที่ผ่านมา มักเป็นละครเบาสมอง หรือเป็นบทตลกขำขัน จึงทำให้หลายคนติดภาพว่าจูริ อูเอโนะแสดงได้เพียงบทบาทประเภทนี้เท่านั้น แต่ในปี 2008 จูริได้มีโอกาสรับบทที่แตกต่างไปจากบทบาทที่เธอเคยได้รับมาโดยสิ้นเชิง นั่นคือบทของ รุกะ คิชิโมโตะ จากซีรีส์เรื่อง Last Friends ซึ่งนอกจากเธอต้องรับบทเป็นนักแข่งมอเตอร์ครอสแล้ว เธอยังตัดผมสั้น และปรับบุคลิกให้เข้ากับบทของรุกะ ซึ่งเป็นตัวละครที่มีความสับสนเกี่ยวกับเพศของตนเอง และแอบหลงรักเพื่อนนักเรียนตั้งแต่สมัยเรียนมัธยมปลายที่ชื่อ มิจิรุ ไอดะ (รับบทโดยมาซามิ นางาซาว่า) จากบทบาทนี้ทำให้ความนิยมในตัวเธอเพิ่มอย่างรวดเร็ว และกลายเป็นนักแสดงหญิงที่ได้รับการยอมรับทางด้านฝีมือการแสดง จนอาจกล่าวได้ว่าจูริ อูเอโนะเป็นนักแสดงหญิงแถวหน้าคนหนึ่งในวงการบันเทิงของญี่ปุ่น เพียงปี 2008 ปีเดียว จนถึงตอนนี้จูริได้รับรางวัลต่างๆ จากหลากหลายสถาบันมาถึง 7 รางวัลแล้ว
ปี 2011 จูริได้รับบทนำในละครไทกะ เรื่อง เจ้าหญิงโก (ละครพีเรียดเรื่องยาวของญี่ปุ่น) ของช่อง NHK ในบท เจ้าหญิงโก
และในปี 2013 เธอมีผลงานภาพยนตร์ที่เธอได้รับบทนางเอกเรื่อง Girl In The Sunny Place และได้รับบทนำ ซึ่งเป็นบทร้ายลึกครั้งแรกในละครเรื่อง Alice No Toge กับช่อง TBS กำหนดฉายฤดูใบไม้ผลิปี 2014 /
Forged From The Love of Liberty
ฟอร์จด์ฟรอมเดอะเลิฟออฟลิเบอร์ตี้
สาธารณรัฐตรินิแดดและโตเบโก
ฟอร์จด์ฟรอมเดอะเลิฟออฟลิเบอร์ตี
เพลงชาติบอสเนียและเฮอร์เซโกวีนา
เพลงชาติบอสเนียและเฮอร์เซโกวีนา (บอสเนีย: Državna himna Bosne i Hercegovine) ที่ใช้ในปัจจุบันได้ประกาศใช้เมื่อวันที่ 25 มิถุนายน พ.ศ. 2542 ตามกฎหมายว่าด้วยเพลงชาติบอสเนียและเฮอร์เซโกวีนา เพื่อใช้แทนเพลงชาติฉบับเดิมซึ่งมีชื่อว่า "Jedna si jedina" ซึ่งมีการกล่าวหาว่าเป็นเหตุให้มีการแบ่งแยกชาวเซิร์บ และ ชาวโครแอตในประเทศ
เพลงชาติบอสเนียและเฮอร์เซโกวีนานี้เดิมไม่มีเนื้อร้อง มีแต่ทำนอง ซึ่งประพันธ์โดยดูชาน เชสติช (Dušan Šestić) ซึ่งทำนองดังกล่าวนี้เขาได้ให้ชื่อไว้ว่า "อินเทรฺเมโซ" (Intermeco) แต่คนทั่วไปมักเข้าใจผิดว่าชื่อทำนองนี้คือชื่อของเพลงชาติบอสเนียและเฮอร์เซโกวีนา ภายหลังในปี ค.ศ. 2009 ดูชาน เชสติช จึงได้ร่วมกับเบนยามิน อิซอวิช (Benjamin Isović) ประพันธ์เนื้อร้องสำหรับเพลงนี้ขึ้น โดยได้ผ่านความเห็นชอบในชั้นคณะกรรมาธิการของรัฐสภาบอสเนียและเฮอร์เซโกวีนา เมื่อเดือนกุมภาพันธ์ ค.ศ. 2009 ทั้งนี้ยังต้องรอความเห็นชอบจากคณะรัฐมนตรีและรัฐสภาแห่งชาติในอีกชั้นหนึ่งในการรับรองเนื้อร้องอย่างเป็นทางการ เนื้อหาในบทเพลงนี้ไม่มีการกล่าวถึงชื่อชาติพันธุ์ใดโดยบ่งบอกถึงความเป็นรัฐโดยเฉพาะ แต่ในท่อนท้ายของเพลงได้ลงท้ายด้วยเนื้อร้องที่มีความหมายว่า "เราจะมุ่งหน้าสู่อนาคตด้วยกัน"
หมายเหตุ: เนื้อร้องต่อไปนี้ยังรอการรับรองอย่างเป็นทางการจากคณะรัฐมนตรีและรัฐสภาแห่งชาติของบอสเนียและเฮอร์เซโกวีนา
มาสค์ไรเดอร์ดีเคด
มาสค์ไรเดอร์ดีเคด  เป็นละครโทรทัศน์ชุดโทคุซัทสึ ในซีรีส์ มาสค์ไรเดอร์ ฉายครั้งแรกเมื่อวันที่ 25 มกราคม ค.ศ. 2009 จนถึงวันที่ 30 สิงหาคม ปีเดียวกัน มีจำนวนตอนทั้งหมด 31 ตอน
มาสค์ไรเดอร์ดีเคด เป็นผลงานครบรอบ 10 ปีของละครชุดมาสค์ไรเดอร์ยุคเฮย์ โดยเป็นการนำคอนเซ็ปต์ของมาสค์ไรเดอร์ในยุคโชวะ (ตั้งแต่คาเมนไรเดอ ร์จนถึง BLACK RX) มาปรับปรุงใหม่ โดยเป็นการพบกันของเหล่ามาสค์ไรเดอร์ยุคเฮย์และร่วมมือกำจัดศัตรูที่หมายจะยึดครองโลก ซึ่งเป็นคอนเซ็ปท์การพบของเหล่าไรเดอร์ในแต่ละเรื่องนั้นเป็นแนวคิดดั้งเดิมของมาสค์ไรเดอร์ยุคเฮย์ ไม่ได้มีการนำเสนอผ่านทางโทรทัศน์แต่อย่างใด ผสมกับการต่อสู้ด้วยการ์ดซึ่งเป็นครั้งที่ 3 ของมาสค์ไรเดอร์ ที่ได้มีการนำรูปแบบการต่อสู้ด้วยการ์ดเกมส์ภายหลังจากที่ได้รับความนิยมใน มาสค์ไรเดอร์ริวคิ และ มาสค์ไรเดอร์เบลด มาแล้ว
นอกจากนี้ ยังมีจุดประสงค์แอบแฝงโดยโตเอะ คัมปะนีและบริษัท บันได ได้ร่วมกันผลิตขึ้นมาพร้อมๆกับมาสค์ไรเดอร์ดีเคดคือการเปิดตัว คาเมนไรเดอร์แบทเทิล กัมบาไรด์ ซึ่งเป็นเกมส์ต่อสู้แนวอาเขตโดยใช้การ์ดที่มีแถบบาร์โคดเป็นอุปกรณ์ในเดินเครื่อง ซึ่งจะปรากฏในมาสค์ไรเดอร์ดีเคดในทุกๆตอนที่นำเสนอ
โลกที่มีเหล่าไรเดอร์แห่งยุคเฮยเซย์ (ยุค 2000) คอยปกป้องคุ้มครองอยู่นั้น แต่เดิมได้แยกออกมาเป็นมิติคู่ขนานทั้งหมด 9 มิติ และเป็นคู่ขนานกับโลกใบหลักเสมอมา จนกระทั่งเหตุการณ์การพุ่งชนของโลกทั้ง 9 ใบ เกิดขึ้น ทำให้เส้นกั้นมิติในแต่ละมิติของโลกทั้ง 9 เกิดรอยร้าว และส่งผลให้ศัตรูของไรเดอร์ในแต่ละมิติเกิดความสับสนและอาละวาดข้ามมิติขึ้น ทำให้เกิดไรเดอร์ผู้เชื่อมมิติขึ้นมาเพื่อสร้างความสมดุลให้กับโลกทั้ง 9
ฮิคาริ นัตสึมิ หลานสาวเจ้าของร้านถ่ายรูป Hikari Studio ได้ฝันเห็นไรเดอร์ทั้งหมดในยุคเฮย์เซย์ ทำสงครามกับใครคนหนึ่ง ท่ามกลางสงครามอันร้อนระอุ นัตสึมิ ได้เห็น ไรเดอร์ผู้สร้างสรรค์และทำลาย ผู้มีออร่าแสงสีมาเจนต้า ไรเดอร์คนนั้นได้ทำการยุติสงครามด้วยเพียงการโจมตีเพียงเล็กน้อยของเขา , นัตสึมิ รู้จักเขาได้เป็นอย่างดี และรู้ว่าเขาคือ มาสค์ไรเดอร์ ดีเคด
นัตสึมิ ที่ฝันประหลาดได้ตื่นขึ้นมาจากภวังค์ และพบกับความวุ่นวายเนื่องจากผลงานของช่างภาพประจำร้านอย่างคาโดยะ สึคาสะ ชายหนุ่มนิสัยประหลาด ที่มักถ่ายภาพตามอารมณ์ของเขาแทนที่จะทำตามคำสั่งของลูกค้า ทำให้นัตสึมิต้องออกไปต่อว่าสึคาสะทันที แต่จู่ๆเหตุการณ์ประหลาดที่เกิดขึ้นรอบตัวนัตสึมิได้เกิดขึ้น ทำให้นัตสึมิและสึคาสะต้องเข้าไปพัวพันกับเหตุการณ์อาละวาดของศัตรูของไรเดอร์ในมิติต่างๆ นั่นเป็นสิ่งเป็นเรื่องบังเอิญ หรือ การจงใจของใครบางคน สิ่งเหล่านี้มีเพียงสึคาสะและนัตสึมิ เท่านั้นที่จะหาคำตอบให้กับตนเองและคำตอบของโลกใบนี้ให้ได้
มาสค์ไรเดอร์ที่ข้ามโลก.
มาสค์ไรเดอร์ที่ข้ามโลกมิติคู่ขนานต่างๆ โดยไอเท็มหลักที่ใช้คือ ไรเดอร์การ์ด และสามารถเดินทางผ่านไปยังมิติต่างๆ ได้
มาสค์ไรเดอร์ในโลกอื่น.
มาสค์ไรเดอร์อาบิส.
ไรเดอร์จากโลกริวคิ เป็นร่างแปลงมาสค์ไรเดอร์ของรองบรรณาธิการ ATASHI เจอร์แนล คามาตะ ตัวชุดเป็นสีฟ้า
อายาคาชิแห่งโลกชินเคนเจอร์ถูกเรียกใช้จากชิทาริ โดยจิโนมานาโคะนั้นได้ขโมยดิเอนด์ไดรเวอร์และใช้การ์ดคาเมนไรด์จึงกลายร่างเป็น จิโนมานาโคะ ดิเอนด์เฮนชินไท เมื่อแปลงร่างเป็นจิโนมานาโคะ ดิเอนด์เฮนชินไทมีความสามารถพิเศษคือใช้การ์ดไคจินไรด์ซึ่งจะเป็นเรียกปีศาจในโลกของไรเดอร์ต่างๆซึ่งการเรียกใช้นั้นคล้ายกับการเรียกของการ์ดคาเมนไรด์ของดิเอนด์รวมไปถึงเรียกนานาชิจากตัวของดิเอนด์อีกด้วย
FFR ของมาสค์ไรเดอร์ทั้ง 9.
คูกะโกลัม.
ร่างไฟนอลฟอร์มของคูกะที่ใช้การ์ดไฟนอลฟอร์มไรด์ คูกะ มาจากรูปแบบมาจากโกลัม มีความสามารถพิเศษคือสามารถบินกลางอากาศได้และสามารถพุ่งชนคู่ต่อสู้
อากิโตะทอร์เนเดอร์.
ร่างไฟนอลฟอร์มไรด์ของอากิโตะที่ใช้การ์ดไฟนอลฟอร์มไรด์ อากิโตะ มาจาก แมชชีนทอร์เนเดอร์ สไลเดอร์โหมด
ริวคิแดร็กเรดเดอร์.
ร่างไฟนอลฟอร์มไรด์ของริวคิที่ใช้การ์ดไฟนอลฟอร์มไรด์ ริวคิ แปรสภาพมาจากแดร็กเรดเดอร์
ในชื่อตอนของมาสค์ไรเดอร์ดีเคด มีเอกลักษณ์เด่นคือ เมื่อเยือนโลกของไรเดอร์ต่างๆในทุกๆ 2 ตอน จะมีลักษณะการใช้ชื่อตอนที่ต่างกัน โดย การเยือนโลกไรเดอร์ครึ่งแรกจะใช้ชื่อไรเดอร์เป็นชื่อตอน โดยจะเป็นการเปิดเรื่องรวมถึงปริศนาของแต่ละโลกของไรเดอร์ที่ดีเคดไปเยือน และ ครึ่งหลังของการเยือนโลกไรเดอร์ จะใช้ลักษณะรูปแบบของการเขียนชื่อต่างๆของไรเดอร์ซีรีส์ก่อน ซึ่งเป็นการสรุปของการเยือนโลกไรเดอร์ต่างๆของดีเคด ในช่วงครึ่งหลังของดีเคดจะเป็นการผจญภัยในโลกมิติต่างๆและเกี่ยวกับความเป็นมาของตัวละครหลักในดีเคด
มาสค์ไรเดอร์ดีเคด ออกอากาศทุกวันอาทิตย์เวลา 8:00 น. ทางสถานนีโทรทัศน์ทีวีอาซาฮิ ฉายครั้งแรกเมื่อวันที่ 25 มกราคม ค.ศ. 2009 จนถึงวันที่ 30 สิงหาคม ปีเดียวกัน อย่างไรก็ตามได้กลับมาออกอากาศอีกครั้งโดยอากาศทุกวันอาทิตย์เวลา 6:30 น. เมื่อวันที่ 4 ตุลาคม ค.ศ. 2009 ถึงวันที่ 9 พฤษภาคม ค.ศ. 2010 ซึ่งจะต่างกันแค่ตอนจบของเรื่องได้เปลี่ยนแปลงจากของเดิมที่ออกอากาศก่อนหน้านี้
ในประเทศไทยมาสค์ไรเดอร์ดีเคด ออกอากาศทางช่อง โมเดิร์นไนน์ทีวี ทุกวันเสาร์และอาทิตย์ เวลา 7:30 - 8:00 น. เมื่อปี พ.ศ. 2555 และถูกจัดจำหน่ายในรูปแบบ VCD และ DVD โดย ดรีม เอกซ์เพรส (DEX)
เบอร์นี แมค
เบอร์นี แมค  มีชื่อจริงว่า เบอร์นาร์ด เจฟฟรีย์ แมคลอจ (Bernard Jeffrey McCullough) - (5 ตุลาคม ค.ศ. 1957– 9 สิงหาคม ค.ศ. 2008) เป็นนักแสดงชาวอเมริกัน และนักแสดงตลก เกิดและเติบโตที่ เซาท์ ไซด์,ชิคาโก, รัฐอิลลินอย เขาได้รับความนิยมจากการแสดง Stand-up comedy และได้เข้าร่วมกับนักแสดงตลกอย่าง สตีฟ ฮาร์เวย์, ซิดิค ดิ เอนเตอร์เทนเนอร์ และ ดาร์ลิน ฮิวจ์ลี ในการแสดงภาพยนตร์เรื่อง "The Original Kings of Comedy"
คณะวิทยาศาสตร์ประยุกต์ สถาบันเทคโนโลยีพระจอมเกล้าพระนครเหนือ
ทางหลวงแผ่นดินหมายเลข 3256
ทางหลวงแผ่นดินหมายเลข 3256 สายบางปู–กิ่งแก้ว แบ่งออกเป็น 2 ช่วง มีระยะทางรวมทั้งหมดประมาณ 24 กิโลเมตร อยู่ในความรับผิดชอบของแขวงทางหลวงสมุทรปราการ สังกัดสำนักงานทางหลวงที่ 13 (กรุงเทพ) กรมทางหลวง
ถนนกิ่งแก้ว.
ถนนกิ่งแก้ว  เป็นถนนสายหลักที่เชื่อมระหว่างถนนลาดกระบัง ถนนเทพรัตน และถนนเทพารักษ์เข้าด้วยกัน ถนนกิ่งแก้วแยกมาจากถนนลาดกระบังในท้องที่แขวงลาดกระบัง เขตลาดกระบัง กรุงเทพมหานคร จากนั้นมุ่งลงทางทิศใต้เข้าสู่ท้องที่ตำบลราชาเทวะ อำเภอบางพลี จังหวัดสมุทรปราการ ไปบรรจบกับถนนเทพารักษ์ที่ตำบลบางพลีใหญ่ อำเภอบางพลี จังหวัดสมุทรปราการ ตรงข้ามกับถนนตำหรุ–บางพลี ระยะทางประมาณ 14 กิโลเมตร ถนนกิ่งแก้วนั้นมีสะพานลอยคนข้ามทั้งหมด 11 สะพาน แต่ละสะพานนั้นจะมีการตั้งตัวละครในวรรณคดีมากมายบริเวณเกาะกลางอาทิเช่น ทศกัณฐ์ ไมยราพ แต่เดิมถนนแต่เดิมถนนเส้นนี้มีเพียง 2 ช่องทางจราจรตลอดเส้นทาง ซึ่งปัจจุบันตั้งแต่ลาดกระบังไปจนถึงแยกถนนวัดหนามแดงนั้นเป็นถนนขนาด 4–8 ช่องทางจราจร ยกเว้นบริเวณสะพานข้ามคลองสำโรง ถึงแยกถนนเทพารักษ์ (คลองขุด) จะมีแค่เพียง 6 ช่องทางจราจร และจากสะพานข้ามคลองสำโรงถึงถนนเทพารักษ์จะมีขนาด 6 ช่องทางจราจรอีกครั้ง ซึ่งบริเวณดังกล่าวมีสะพานลอยข้ามถนนวัดหนามแดง คลองสำโรง และถนนเทพารักษ์ (แยกคลองขุด) เพิ่มเติม ซึ่งในส่วนของสะพานลอยข้ามแยกคลองขุดนั้น กรมทางหลวงได้ดำเนินการก่อสร้างส่วนที่เหลือ ช่วงแยกถนนวัดหนามแดง–คลองสำโรง–ถนนเทพารักษ์ เชื่อมต่อถนนตำหรุ–บางพลี จนแล้วเสร็จและเปิดให้สัญจรเมื่อเดือนมิถุนายน 2560 โดยตลอดระยะถนนกิ่งแก้วมีถนนที่สำคัญตัดผ่าน เช่น
ถนนตำหรุ–บางพลี.
ถนนตำหรุ–บางพลี เป็นถนนท้องถิ่นในจังหวัดสมุทรปราการ แยกมาจากถนนสุขุมวิทกิโลเมตรที่ 40 ที่บ้านตำหรุ ตำบลบางปูใหม่ (ในเขตเทศบาลตำบลบางปู) อำเภอเมืองสมุทรปราการ จากนั้นจึงขึ้นไปทางทิศเหนือเข้าสู่พื้นที่ตำบลแพรกษาใหม่ อำเภอเมืองสมุทรปราการ และไปบรรจบกับถนนเทพารักษ์กิโลเมตรที่ 12 ที่บ้านคลองบางกระบือ ตำบลบางพลีใหญ่ อำเภอบางพลี ตรงข้ามกับถนนกิ่งแก้ว (หรือที่ชาวบ้านบริเวณนั้นเรียกว่าแยกคลองขุด) ระยะทาง 10.012 กิโลเมตร เป็นถนนลาดยางขนาด 6 ช่องทางจราจร มีคลองตรงเกาะกลางถนน ถนนตำหรุ–บางพลีนี้เดิมอยู่ในความรับผิดชอบของสำนักงานเร่งรัดพัฒนาชนบท (รพช.) และต่อจากนั้นก็เคยอยู่ในความรับผิดชอบของกรมทางหลวงชนบท (โดยมีหมายเลขทางหลวงชนบทคือ ทางหลวงชนบท สป.1003) แต่ปัจจุบันได้โอนให้อยู่ในความรับผิดชอบของกรมทางหลวงแล้ว ถนนสายนี้จึงเป็นส่วนหนึ่งของทางหลวงแผ่นดินหมายเลข 3256 เพื่อให้เป็นถนนเศรษฐกิจเชื่อมต่อระหว่างบางปู (แหล่งนิคมอุตสาหกรรม) กับสนามบินสุวรรณภูมิ ตลอดระยะทางมีทางแยกสำคัญเพียงแยกเดียว คือ ถนนแพรกษา ในอนาคตจะมีการก่อสร้างรถไฟฟ้าโมโนเรล สายบางปู–สุวรรณภูมิ ซึ่งเชื่อมต่อมาจากสถานีรถไฟฟ้า รถไฟฟ้าแอร์พอร์ตเรลลิงก์ ของสนามบินสุวรรณภูมิ ตัดผ่านถนนเส้นนี้จนไปบรรจบที่ถนนสุขุมวิทแล้วเลี้ยวขวาเชื่อมต่อไปอีกจนบรรจบกับสถานีรถไฟฟ้าบางปู (อนาคต) และทอดยาวไปบรรจบกับสถานีแบริ่งซึ่งเป็นที่สิ้นสุดรถไฟฟ้า BTS ในปัจจุบัน
คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ
คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ มีวัตถุประสงค์ที่จะผลิตบัณฑิตที่มีคุณภาพ ทั้งในระดับปริญญาบัณฑิต และบัณฑิตศึกษา ในสาขาวิทยาศาสตร์และเทคโนโลยีตรงตามความต้องการของอุตสาหกรรม และการให้บริการวิชาการในรูปแบบต่างๆที่เหมาะสม บริการการสอนวิทยาศาสตร์ในหมวดวิชาทั่วไป แก่นักศึกษาทั้งในคณะและนอกคณะ ดำเนินการวิจัยพัฒนาองค์ความรู้ และประยุกต์ใช้ในอุตสาหกรรม พร้อมทั้งส่งเสริมและสนับสนุนกิจกรรมศิลปวัฒนธรรมของชาติ
คณะวิทยาศาสตร์ประยุกต์ มีจุดเริ่มต้นมาจากภาควิชาคณิตศาสตร์ และภาควิชาวิทยาศาสตร์ ซึ่งจัดตั้งขึ้นเมื่อ พ.ศ. 2522 ในคณะครุศาสตร์อุตสาหกรรมและวิทยาศาสตร์
ต่อมาภาควิชาทั้งสองได้เปิดรับนักศึกษาในสาขาวิชาเคมีอุตสาหกรรม สาขาวิชาสถิติประยุกต์ และสาขาวิชาวิทยาการคอมพิวเตอร์ประยุกต์ รวมทั้งให้บริการวิชาพื้นฐานคณิตศาสตร์และวิทยาศาสตร์ ให้แก่นักศึกษาคณะต่าง ๆ ภายในสถาบัน ทำให้ภาระงานของภาควิชาทั้งสองเพิ่มมากขึ้น
ทางสถาบันจึงเล็งเห็นความจำเป็นที่จะยกฐานะให้เป็นคณะอย่างเป็นทางการ คณาจารย์ของภาควิชาทั้งสองจึงได้ร่วมมือกันจัดตั้งคณะวิทยาศาสตร์ประยุกต์ จนกระทั่งได้รับอนุมัติเมื่อวันที่ 14 พฤษภาคม พ.ศ. 2531 และได้แยกตัวออกจากคณะครุศาสตร์อุตสาหกรรมและวิทยาศาสตร์
คณะวิทยาศาสตร์ประยุกต์ ได้จัดการศึกษาระดับปริญญาตรี 4 ปี จำนวน 10 หลักสูตร ระดับปริญญาตรีต่อเนื่อง 2-3 ปี จำนวน 3 หลักสูตร ระดับปริญญาโท จำนวน 7 หลักสูตร และปริญญาเอก จำนวน 3 หลักสูตร ดังต่อไปนี้
ดวงตายมทูต
แรกรัตติกาล
แรกรัตติกาล  เป็นนิยายความรักเกี่ยวกับแวมไพร์ ประพันธ์โดย สเตเฟนี เมเยอร์ แรกเดิมทีพิมพ์เป็นปกแข็ง ในปี 2005 เป็นนิยายเล่มแรกของซีรีส์ "Twilight" ที่มีเนื้อหาแนะนำ อิซซาเบลลา สวอน หญิงสาวอายุ 17 ปี ที่ย้ายที่อยู่จากฟินิกซ์ แอริโซน่า ไปฟอร์กส วอชิงตัน เธอตกหลุมรักแวมไพร์หนุ่ม เอ็ดเวิร์ด คัลเลน ภาคต่อของนิยายเรื่องนี้คือ นวจันทรา " (New Moon) ", คราสสยุมพร " (Eclipse) " และ รุ่งอรุโณทัย ("Breaking Dawn")
อิซซาเบลลา "เบลล่า" สวอนต้องย้ายจากบ้านเดิมอันร้อนระอุในฟีนิกซ์ แอริโซน่า มาสู่ฟอร์คเมืองเล็กๆในรัฐวอชิงตัน เมืองที่มีปริมาณฝนตกมากที่สุดในสหรัฐอเมริกาเพื่ออยู่กับพ่อของเธอ ชาร์ลี สวอน ขณะที่แม่ของเธอ เรเน่ ไดเยอร์ ออกท่องเที่ยวกับสามีใหม่ ฟิล ไดเยอร์ ผู้เล่นเบสบอลลีกรอง เบลล่าเป็นที่ดึงดูดความสนใจอย่างมากที่โรงเรียนใหม่ของเธอ ทำให้เธอมีเพื่อนอย่างรวดเร็ว และมากจนน่าตกใจที่มีผู้ชายหลายคนมาแย่งกันเรียกร้องความสนใจจากผู้หญิงขี้อายอย่างเบลล่า
เมื่อเบลล่าได้นั่งติดกับ เอ็ดเวิร์ด คัลเลน ในชั้นเรียนในวันแรกของเธอที่โรงเรียน เอ็ดเวิร์ดดูเหมือนจะรังเกียจเธอยังเหลือแสน วันรุ่งขึ้นและตลอดสัปดาห์นั้นเอ็ดเวิร์ดก็ได้หายไปจากโรงเรียน และความสัมพันธ์ระหว่างเขาและเธอก็ดีขึ้นเมื่อเขากลับมา เหตุมาจากอุบัตติเหตุ เมื่อรถแวนของเพื่อนร่วมชั้นเสียหลักเพราะความลื่นของถนน และกำลังพุ่งเข้าชนเบลล่า ดูเหมือนว่ามันจะขัดกับหลักฟิสิกส์ทั้งปวง เอ็ดเวิร์ดได้ช่วยชีวิตเธอไว้ด้วยการมาปรากฏตัวอยู่ข้างเธอในพริบตาและหยุดรถแวนด้วยมือเพียงข้างเดียว
เบลล่าพยายามคาดเดาว่าเอ็ดเวิร์ดช่วยเธอได้อย่างไรและสร้างความยุ่งยากใจให้กับเขาทุกครั้งที่พบด้วยคำถามต่างๆนาๆ หลังจากเธอหลอกให้ลูกชายของเพื่อนพ่อ เจคอบ แบล็ค เล่าเรื่องตำนานของเผ่าควิลยูตแห่งลาพุชให้ฟัง เบลล่าจึงรู้ว่าเอ็ดเวิร์ดและครอบครัวเป็นแวมไพร์ซึ่งต่างจากแวมไพร์ทั่วไป ครอบครัวเขาละเว้นการดื่มเลือดมนุษย์แต่ดื่มเลือดของสัตว์แทน เอ็ดเวิร์ดสับสนเป็นอย่างมากเพราะแต่แรกที่เขาหลีกหนีเบลล่านั้น สาเหตุมาจากกลิ่นเลือดของเธอที่เย้ายวนเขาเป็นอย่างมาก ต่อมาทั้งเธอและเขาต่างตกหลุมรักซึ่งกันและกัน
ความสัมพันธ์ของพวกเขากลับเลวร้ายลงเมื่อแวมไพร์ชั่วร้ายกลุ่มอื่นได้เดินทางเข้ามาในฟอร์ค เจมส์ แวมไพร์ตนหนึ่งในกลุ่มรู้สึกแปลกใจในความสัมพันธ์ของครอบครัวคัลเลนกับมนุษย์ ต้องการจะล่าเบลล่าเพื่อความบันเทิงของตน พวกคัลเลนพยายามสร้างความไข้วเขวให้กับเจมส์ โดยการแยกเบลล่าและเอ็ดเวิร์ดออกจากกัน และให้เบลล่าไปซ่อนตัวที่โรงแรมในฟีนิกซ์ ที่นั่น เบลล่าได้รับโทรศัพท์จากเจมส์ว่าได้จับแม่ของเธอไว้และให้เธอเดินทางมาหาเพียงคนเดียว เมื่อเบลล่าเดินทางไปถึงเจมส์ได้พยายามฆ่าเธอแต่เอ็ดเวิร์ดและพวกคัลเลนบางตนได้เดินทางมาช่วยไว้ทันและฆ่าเจมส์ตาย แต่เบลล่าได้ถูกกัดที่มือ เอ็ดเวิร์ดได้ดูดพิษออกจากร่างกายเธอได้ทันก่อนที่เธอจะเปลี่ยนเป็นแวมไพร์และนำตัวเธอไปส่งโรงพยาบาล เมื่อเดินทางกลับไปฟอร์ก ที่งานพรอมเบลล่าบอกความปรารถนาของเธอแก่เอ๊ดเวิร์ดว่าเธอต้องการเป็นแวมไพร์ แต่เอ็ดเวิร์ดแย้งว่ายังไม่ถึงเวลา
เมื่อ "แรกรัตติกาล" ได้รับการตีพิมพ์ กระแสตอบรับจากนักวิจารณ์นั้นเป็นไปในทางบวก
"แรกรัตติกาล" ได้รับรางวัลพีชบุ๊ค 2008
"แรกรัตติกาล" ถูกนำไปทำเป็นภาพยนตร์โดยซัมมิตเอนเตอร์เทนเมนต์ กำกับโดย แคเธอรีน ฮาร์ดวิก และได้คริสเตน สจ๊วตและโรเบิร์ต แพตตินสันมาแสดงเป็นเบลล่า สวอนและเอ็ดเวิร์ด คัลเลนโดยลำดับ บทภาพยนตร์เขียนโดยเมลิซซา โรเซนเบิร์ก
โรเบิร์ต แพตตินสัน